177 



Sad odlučim da pričekam, da se malo umire, nu mora — 

 nesretnoga mora — bilo je od sve jačega i jačega vjetra sve više 

 i više, i borba naša barkom protiv valova bijaše sve teža. U tom 

 — rekao bih kao uzprkos — zavrelom moru približim im se još 

 jednom i to nakon mnogo truda, jer su oba tupika veoma vješto, 

 dugo i na daleko ronila poput naših gnjuraca (Cólymbus), a i 

 more pristup priečilo: tad opalili peti bezuspješni hitac Poslije 

 toga digne so jedan tupik, i to onaj manji, dosta visoko u zrak 

 i stane velikim kolom obletavati onoga drugoga većega, koji je 

 dalje ronio i tako se od mene odalečivao. Na onoga, koji je oble- 

 tavao, puknuo sam još jednom uzalud, a tada mi on izginu u 

 smjeru prema Velikim vratarn; većega pak izgubio sam u valo- 

 vima, jer more sveudilj nije bilo manje, vozač nije mogao više 

 veslati, morao sam pobjeći na tiše mjesto pod Lovranom. — 

 Onoga tupika, koji je prije obletavao, motrio sam pomnjivo dur- 

 binom i opazio sam, da mu je let reko bi posve jednak onomu 

 naših gnjuraca, jer krili udara veoma brzo, ide jednakom crtom, 

 a vrat drži pružen horizontalno kao što i kljun i noge; potonje 

 su nazad izpružene. Kada je bio uzdignut u zraku, išao je ako 

 ne brže a ono jamačno tako brzo kao gnjurci, i zato držim, da 

 on u naše krajeve zaluta preko kopna na perutih, a ne vodom, 

 kako se do sada misli. 



Za podne vratio sam se iz Lovrane pod jedrom kući tražeć 

 tupike putem, nu zaludu ; jer osim malih zovojah, kojih sam još 

 jednoga ubio, ne vidjeli druge ptice. Ta tri zovoja poslao sam 

 Vam jučeranjom poštom. Poslije podne opet sam iskao putem 

 ovoga kraja izgubljene tupike, ali zaludu! — Tom sgodom ubio 

 sam dva kovačića (Tringoides hypoleucus [L.]J, koje Vam da- 

 našnjom poštom šaljem. 



Evo Vam dakle samo viesti o dviju ovdje 18. o. m. po moru 

 vidjenih tupikah — želeći, da ne budu zadnji — a tim ostajem 

 vazda Vaš odani 



M. Barač. 



Bilježka o bakterijama u lišću potajnice (Lathraea Squa- 

 marla L). Potajnica, u našim šumama vrlo razširena nezelena 

 nametnica, ima obilno razgranjen podzemni podanak i množtvo 

 adventivnog korijenja, koje posebnim haustorijima prijanja uz 

 korijenje različita šumskoga drveća, crpajući si iz njega hranu. 



12 



